כפר השעשועים

כפר השעשועים היא רשת חנויות צעצועים ומשחקים ישראלית. הרשת משווקת צעצועים ומשחקים, מכשירי כתיבה ומוצרי פופ, מוצרים לימי הולדת ומסיבות, גאדג'טים ועוד. הרשת מפעילה 48 סניפים ברחבי הארץ. הסלוגן של הרשת היא "הכי זולים בלי בלבולים". הרשת הוקמה ב-1993 על ידי אבי כץ ורונן לוי. נסיבות הקמת הרשת היו בעסקה כושלת בה רכש אבי כץ מחברה איטלקית תכולה של מפעל צעצועים שנסגר, בתמורה למיליון דולרים; את הסחורה היה אמור לקבל ב-75 מכולות, אך הגיעו רק 13, שהכילו סחורה בשווי של 300 אלף דולרים בלבד. כץ נאלץ למכור את כל רכושו כדי לכסות את החובות. הוא פנה לרונן לוי, בעל חנות צעצועים בכפר סבא בשם "כפר השעשועים", והציע לו לפתוח ביחד רשת, תוך שימוש ב-13 המכולות. קבוצת כפר השעשועים התרחבה לאורך השנים, וכללה גם רשתות שיווק כגון "ששת" ו"הכול בדולר". ב-1995 רכשו הרולד ומייקל זקס, משקיעים דרום-אפריקנים, 50% ממניות הקבוצה מהאחים כץ ומרונן לוי, שעד אז החזיקו כל אחד בשליש מהחברה. ב-2002 רכשה קבוצת גאון אחזקות של בני גאון 50% מהקבוצה, לפי שווי חברה של 50 מיליון ש"ח. האחים כץ מכרו אז כ-16% מהמניות והרוויחו סכום של כ-8 מיליון ש"ח. בתחילת שנת 2005, 50% מאחזקות הרשת היו בידי רונן לוי, האחים שמואל ואבי כץ ודורון ינאי, וה-50% הנותרים בידי גאון אחזקות. בפברואר 2005 רכשה הריבוע הכחול את חלקה של גאון אחזקות ברשת תמורת 30 מיליון ש"ח. ב־2010 מכרו לוי וכץ את יתרת מניותיהם בחברה. בשנת 2011 החזיקה הרשת בנתח של 19% מענף הצעצועים, עם הכנסות של כ-192 מיליון ש"ח; הרשת הוצבה במקום השני בהחזקת נתח שוק (החברות האחרות היו טויס אר אס עם 21%, וכן הפיראט האדום, הפנינג ועידן 2000). בפרסומות הרשת כיכב החל מ-2012 השחקן והבדרן יובל שם-טוב (יובל המבולבל). ב־2013 מכר דודי וייסמן, שהיה אז הבעלים של הריבוע הכחול, 65% מהמניות חזרה לרונן לוי. ב-2015 רכש לוי את מלוא המניות מהריבוע הכחול, והפך לבעלים של הרשת. במרץ 2017, קבוצת אנשי עסקים בראשות מנכ"ל הרשת גל אלון רכשה את החברה תמורת כ-10 מיליון ש"ח. באפריל ביקש בנק לאומי למנות כונס נכסים לרשת, בעקבות חוב של 9 מיליון ש"ח. ביוני 2017 נמכרה הרשת שוב, לאנשי העסקים חנן אסיאג ויובל עיני, יחד עם קבוצת משקיעים נוספת, שכללה את האחים ניסנוב ומשקיעים נוספים, במחיר של 6.5 מיליון ש"ח. בינואר 2019 רכשו אסיאג ועיני את מלוא השליטה ברשת מקבוצת המשקיעים הנוספת, במחיר של 6 מיליון ש"ח. ב-2020 הרשת נרכשה על ידי רשת הצעצועים הרשת המתחרה, "עידן 2000". עקב זאת הפך בני גרינאפל למנכ"ל משותף של שתי הרשתות. באותה שנה שב יובל המבולבל לככב בפרסומות הרשת. בנוסף, הרשת בחרה בסמליל בשם "מג'יק". אתר האינטרנט הרשמי של כפר השעשועים גלי ברגר, אבי כץ: באתי לעשות היסטוריה בקמעונות, באתר TheMarker‏, 10 באוקטובר 2006 איש השיווק של פברואר: אבי כץ מנכ"ל קבוצת כפר השעשועים, באתר וואלה, 16 בפברואר 2003 המיליונר אבי כץ בהצופה, באתר בחדרי חרדים גיא פישקין, הילד העני הפך לבעלים של אימפריית צעצועים, באתר nrg‏, 1 באוגוסט 2012 עדי דברת-מזריץ‏, מייסדי 'כפר השעשועים' ו'הכל בדולר' מכרו יתרת ההחזקות לרבוע כחול ב-28 מיליון שקל, באתר וואלה, 11 באוקטובר 2010 אסנת ניר, מנכ"ל כפר השעשועים רכש את הרשת יחד עם קבוצת משקיעים בכ-10 מיליון שקל, באתר כלכליסט, 12 במרץ 2017 אלי שמעוני, רבוע כחול יקנה את כפר השעשועים, באתר ynet, 10 במאי 2005 גלי ברגר, ויסמן במגעים לרכישת השליטה בכפר השעשועים, באתר ynet, 14 במאי 2008 ענף הצעצועים והמשחקים 2012, BDI כתב כלכליסט, יובל המבולבל יוביל את הקמפיין של "כפר השעשועים", באתר כלכליסט - www.calcalist.co.il, ‏2012-07-23 כינוס לכפר השעשועים?, באתר ynet, ‏2017-04-24 אורנה יפת, רשת כפר השעשועים נמכרה תמורת 6.5 מיליון שקל, באתר כלכליסט, 6 ביוני 2017 אורנה יפת, האחים ניסנוב נפרדים מהבעלות על רשת כפר השעשועים, באתר כלכליסט - www.calcalist.co.il, ‏2019-01-17 נווית זומר, רשת הצעצועים עידן 2000 רכשה את כפר השעשועים, באתר ynet, 6 בינואר 2020